Diari Oficial de la Generalitat Valenciana


Sumari del DOGV 7522, del 11-05-2015 (2015/4158)

Notificació de la sentència dictada en el procediment de divorci contenciós número 1684/2013.
---------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4158


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1684/2013. [2015/4158]  
Demandant: Dolores Meliá Ribes.  
Procurador: Carlos Braquehais Moreno.  
Demandat: Carlos Andrés Sánchez Hernández.  
Procurador/a: -  
José Esteban Briz Recio, secretari del Jutjat de Primera Instància número 24 de València, mitjançant este edicte faig saber que en les actuacions de divorci contenciós 001684/2013, seguides a instàncies de Dolores Meliá Ribes, representada pel procurador Carlos Braquehais Moreno contra Carlos Andrés Sánchez Hernández, en situació de rebel·lia, en data 4 de març de 2014 ha recaigut la sentència que en la seua part dispositiva diu així:  
  
«Dispositiva  
Estime la demanda formulada pel procurador Carlos Braquehais Moreno, en nom i representació de Dolores Meliá Ribes contra Carlos Andrés Sánchez Hernández, i declare dissolt, per causa de divorci, el matrimoni format pels cònjuges assenyalats amb tots els efectes legals; s'acorden les següents mesures com a definitives:  
  
1. S'atribuïx a Dolores Meliá Ribes la guarda i custòdia de les dos filles menors, i els progenitors compartiran la seua pàtria potestat.  
  
2. Com a règim de visites paternofilial, no se'n fixa de moment, sense perjuí que, si el senyor Sánchez torna a Espanya, s'avise la progenitora almenys 48 hores abans i, en este cas, es disposa que les visites siguen els dissabtes alterns des de les 13.00 hores fins a les 18.00 hores sense pernocta; s'actuarà de la mateixa manera durant les vacacions escolars.  
2. Carlos Andrés Sánchez pagarà a Dolores Meliá, en concepte de pensió alimentària en favor de les seues dos filles menors, la quantitat de 180 euros al mes per a cada una, dins dels cinc primers dies de cada mes, en el compte corrent que designe la mare; la quantitat indicada s'actualitzarà anualment segons l'IPC.  
3. Cada progenitor sufragarà la mitat dels gastos extraordinaris que produïsquen les seues filles menors, com ara operacions quirúrgiques, pròtesis, malalties llargues, etc., sempre que s'acrediten de manera suficient, siguen consultats prèviament o siguen autoritzats pel Jutjat en el cas de discrepància entre els pares.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'este jutjat; no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent; no s'admetrà el recurs sense estos requisits (art. 458 de la LEC). Haurà d'efectuar-se la consignació de 50 euros en el compte del jutjat 4584-0000-02'número del procediment amb quatre dígits- dos últims números de l'any, en l'oficina Banesto, segons disposa la Llei Orgànica 1/2009, de 3 de novembre; esta consignació s'haurà d'acreditar, llevat del cas d'aquells litigants que tinguen el benefici de justícia gratuïta. En cas de no efectuar-se el depòsit, el defecte serà esmenable en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
I perquè valga de notificació de forma deguda a Carlos Andrés Sánchez Hernández, en rebel·lia, expedisc i firme este edicte.   
  
València, 4 de maig de 2015.- El secretari judicial: José Esteban Briz Recio.